Document ID: /roh_data/filtered/fineweb-2-filterrobots_roh.jsonl.gz/42283

In satgados plain experientscha
Sco anteriur directur da la scol'auta da pedagogia dal Grischun, sco era da la Scola media evangelica Schiers ed anteriur president dal cussegl d’administraziun da l’Institut Otalpin a Ftan haja Johannes Flury las abilitads ch’ins dovria per manar la Lia Rumantscha. Oravant tut sin il sectur da furmaziun haja Flury blera experientscha e la scola saja ina dumonda centrala per il futur dal rumantsch, accentueschan las uniuns.
Dapli preschientscha
In criteri per Johannes Flury e era ch’el è ina persuna cun gronda preschientscha en il public. Tenor las uniuns dovria la Lia Rumantscha ina tala persuna per pudair represchentar il rumantsch. Flury haja mussà tras il tumult cun l’Institut Otalpin a Ftan ch’el sappia co ch’ins stoppia communitgar.
Davart la successiun da Duri Bezzola decida la radunanza da delegadas e delegads da la Lia Rumantscha, ils 31 d'october 2015 a Mustér.